PRITARTA

Joniškio vaikų lopšelio – darželio „Ąžuoliukas“

darželio tarybos posėdžio

2016-03-18 protokoliniu nutarimu

protokolas Nr. 3

PRITARTA

Joniškio rajono savivaldybės

administracijos direktoriaus

2016-07-05

Įsakymu Nr. A-629

PATVIRTINTA

Joniškio vaikų lopšelio-darželio „Ąžuoliukas“

direktoriaus 2016-08-01

įsakymu Nr. V-25

**JONIŠKIO VAIKŲ LOPŠELIS-DARŽELIS „ĄŽUOLIUKAS“**

**STRATEGINIS VEIKLOS PLANAS**

**2016-2018 METAMS**

2016 m.

Joniškis

**JONIŠKIO VAIKŲ LOPŠELIO – DARŽELIO „ĄŽUOLIUKAS“**

**2016-2018 M. STRATEGINIS VEIKLOS PLANAS**

|  |  |
| --- | --- |
| **Asignavimų valdytojas** | Joniškio vaikų lopšelis darželis „Ąžuoliukas“ |

|  |
| --- |
| **ĮVADAS** |
| Vis labiau įsigalint visuomenės nuomonei, kad ankstyvasis ugdymas yra esminė sėkmingo kalbos įgūdžių įgijimo, socialinės integracijos, mokymosi visą gyvenimą, asmeninio tobulėjimo ir gebėjimo įsidarbinti pagrindas, didesnis dėmesys teikiamas kokybiškam ikimokykliniam ir priešmokykliniam ugdymui, vaiko pasiekimams ir pažangai įvairiais amžiaus tarpsniais. Tai skatina tobulinti įstaigos veiklą, numatyti jos tolesnį vystymąsi. O tam yra būtinas strateginis planavimas.  Sėkmingas strategijos pasirinkimas sudarys palankias sąlygas ugdymo įstaigai tapti besivystančia organizacija, teikiančia kokybišką ugdymą ir tokiu būdu gerinančia vaiko pasiekimų lygį.  Lopšelio – darželio „Ąžuoliukas“ strateginio plano rengimo procesas padėjo sistemingai apžvelgti visą veiklą, nustatyti stipriąsias ir silpnąsias puses, išryškinti ateities galimybes, grėsmes, išsikelti veiklos prioritetus, strateginius tikslus, uždavinius, priemones šiems tikslams pasiekti, padėjo suburti bendruomenės narius komandiniam darbui. |

|  |
| --- |
| **BENDROSIOS NUOSTATOS** |
| Joniškio lopšelis – darželis „Ąžuoliukas“ savo veiklą pradėjo 1977 m. rugpjūčio 1 d. Darželis įsikūręs adresu Joniškis, Latvių g. 2, tel. (8-426) 52 363, el. p. azuoliukas228@gmail.com, internetinės svetainės adresas: [www.azuoliukas-joniskis.lt](http://www.azuoliukas-joniskis.lt). Įstaiga priklauso Joniškio rajono savivaldybei. Darželis yra išlaikomas iš valstybės ir savivaldybės biudžeto pagal patvirtintą sąmatą ir vaikų tėvų įmokas, taip pat yra paramos gavėjas ir gali gauti lėšų iš įvairių fondų, programų, fizinių ir juridinių asmenų.  Darželyje ugdomi 1,5–6 metų vaikai. Veikia dvi ankstyvojo amžiaus, septynios ikimokyklinio, dvi priešmokyklinio amžiaus vaikų grupės ir specialiųjų ugdymosi poreikių vaikų grupė. 2015 m. buvo ugdomi 152 vaikai, iš jų 35 – priešmokyklinio amžiaus.  Darželyje dirba 20 pedagogų. Vienas meninio ugdymo mokytojas, du logopedai, vienas specialusis pedagogas. Įstaiga vykdo ankstyvojo, ikimokyklinio ir priešmokyklinio ugdymo programas. Nuo 2007 m. vaikų ugdymo procesas organizuojamas remiantis įstaigos ugdymo(si) programa „Aukit, aukit ąžuoliukai“, kuri 2012 spalio 4 d. buvo atnaujinta bei papildyta. Nuosekliai vykdoma ir į ugdymo procesą sėkmingai integruojama socialinių įgūdžių programa „Zipio draugai“. Įstaiga aktyviai palaiko ir prisideda prie įvairaus pobūdžio akcijų, projektų įgyvendinimo: „Savaitė be patyčių“, „Mes rūšiuojam“, „Pienas vaikams“, „Vaisių vartojimo skatinimas mokyklose“, dalyvauja įvairiose akcijose, sporto šventėse, pramogose, varžybose, konkursuose ir pan. Vienas iš svarbiausių darželio uždavinių puoselėjant visas vaiko galias (intelektines, emocijų, valios, fizines) - pažinti lietuvių tautos papročius ir tradicijas, skiepijant doros, grožio, meilės ir dvasines vertybes. Tuo tikslu išmaniai panaudojama lietuvių liaudies tautosaka, organizuojamos tradicinės lietuvių liaudies šventės ir pramogos.  Vaikų ugdymas darželyje grindžiamas atsižvelgiant į amžiaus tarpsnio ypatumus ir kiekvieno vaiko galimybes, siekiant visuminio vaiko ugdymo. Darželis išsikėlė ir tvirtai laikosi šių pagrindinių ugdymo principų: humaniškumo, tautiškumo, individualumo ir diferiancijavimo, aktyvumo, tęstinumo, bendradarbiavimo su šeima. Daug dėmesio skiriama vaiko aplinkos kūrimui, siekiant, kad ji būtų saugi, funkcionali, stimuliuojanti, palaikanti ir harmonizuojanti. Nuolat skatiname vaikų saviraišką bei kūrybiškumą - vaikai dalyvauja Lietuvos ir moksleivių – liaudies kūrybos atlikėjų konkurse „Tramtatulis“, Respublikiniame šokių festivalyje - konkurse „Pumpurėliai“, Lietuvos vaikų ir moksleivių televizijos konkurse „Dainų dainelė”, Respublikiniuose skaitovų konkursuose, sėkmingai dalyvauja įvairiuose šventiniuose renginiuose. Darželis dirba meninio ugdymo(si) kryptimi su etnokultūros elementais. Darželio salėje ir dailės kabinete sudarytos tinkamos sąlygos vaikų meninių gebėjimų ugdymui(si) šokant, piešiant, muzikuojant. Įgyvendinat tautinio ugdymo idėjas etnokultūros praktiniai užsiėmimai vyksta lopšelio-darželio įkurtoje „Močiutės seklytėlėje“. Darželio grupėse, koridoriuose, laiptinėse nuolat veikia teminės vaikų dailės darbelių parodėlės.  Darželis bendradarbiauja ir palaiko ryšius su Pedagogine psichologine tarnyba, Joniškio miesto ir rajono lopšeliais – darželiais, Joniškio miesto ir rajono mokyklomis, Joniškio miesto Algimanto Raudonikio meno mokykla, Joniškio rajono savivaldybės Jono Avyžiaus viešąja biblioteka, Policijos komisariatu. Vykdomi bendri renginiai - šventės, pramogos, susitikimai ir kt.  2016 m. lopšelyje-darželyje buvo pradėtas vykdyti auditas. Tuo tikslu buvo sudaryta vidaus audito koordinavimo (VAK) grupė, kuri sudarė kalendorinį audito planą, rinko duomenis apie darželio veiklą, išsiaiškino veiklos privalumus ir trūkumus, numatė tobulinimo prioritetus, parengė „plačiajam“ auditui reikalingą medžiagą. Apibendrinus „plačiojo“ audito duomenis, buvo nustatyta, kad geriausiai įstaigoje įvertinti šie pagalbiniai rodikliai: tradicijos, vadovo profesinė kompetencija, vaiko teisių garantavimas darželyje, įstaigos mikroklimatas, įstaigos atstovavimas ir reprezentavimas, pagalba specialiųjų poreikių vaikams, santykiai su personalu, komandų telkimas, galimybių tobulėti sudarymas, teikiamų paslaugų kokybė. Silpniausiai įvertintos šios darželio veiklos sritys: finansavimas, pedagogų ir tėvų veiklos dermė skatinant vaiko pasiekimus ir juos vertinant, atvirumas pokyčiams, psichologinė ir socialinė pagalba, vaikų kultūra, ugdomosios veiklos tikslingumas, veiksmingumas, kūrybiškumas, sistemingumas, iš šeimos gaunamos informacijos kokybė, vaiko daromos pažangos vertinimo kokybė, veiklos erdvė ir jos būklė įstaigoje.  Joniškio lopšelio – darželio „Ąžuoliukas“ 2016-2018 mokslo metų strateginis veiklos planas parengtas vadovaujantis:   * Lietuvos Respublikos švietimo įstatymu (Žin., 2011, Nr. XI-1281); * Joniškio rajono savivaldybės 2014-2020 m. strateginiu plėtros planu; * Joniškio lopšelio – darželio „Ąžuoliukas“ nuostatais, patvirtintais 2014 m. balandžio 3 d. Joniškio rajono savivaldybės tarybos sprendimu Nr. T -50; * Lopšelio – darželio ugdymo(si) programa „Aukit, aukit ąžuoliukai“.   Rengiant strateginį veiklos planą atsižvelgta į:   * lopšelio – darželio vykdomą veiklą bei turimus žmogiškuosius, materialinius išteklius; * lopšelio – darželio „Ąžuoliukas“ bendruomenės narių pasiūlymus, pageidavimus, poreikius. |

|  |
| --- |
| **SITUACIJOS ANALIZĖ** |
| **Išorinės aplinkos analizė.**  Šalies gyventojų išsilavinimas yra lemiamas įvairių politinių, socialinių, ekonominių veiksnių, kurių kontekste funkcionuoja ir savo veiklą organizuoja visos ugdymo įstaigos, tarp jų ir ikimokyklinio bei priešmokyklinio ugdymo. Kadangi ikimokyklinis ir priešmokyklinis ugdymas yra pirminė Lietuvos švietimo sistemos pakopa, užtikrinanti lygaus starto galimybes mokymuisi aukštesnėse švietimo sistemos pakopose, tai labai svarbu, kokie reikalavimai ir reikšmė šiam ugdymui yra skiriama šalies politiniame, socialiniame, ekonominiame ir technologiniame inovacijų lygmenyse. |
| **Politiniai – teisiniai veiksniai.**  Siekiant liberalizuoti švietimo paslaugų teikimą, 2011 m. kovo 17 d. Lietuvos Respublikos Vyriausybės nutarimu priimtas Švietimo įstatymo pakeitimo įstatymas Nr. XI-1281, reglamentuojantis šiuolaikišką požiūrį į švietimo įstaigų veiklos kokybės stebėseną ir priežiūrą.  Daugelis Lietuvos Respublikos Vyriausybės programoje numatytų įgyvendinti priemonių yra palankios ikimokyklinio ir priešmokyklinio ugdymo institucijoms, siekiui didinti ugdymo prieinamumą, kokybę bei veiksmingumą. Lietuvos Respublikos Vyriausybės 2007 m. rugsėjo 19 d. nutarimu Nr. 1057 nuo 2011 m. sausio mėn. 1 d. įvestas ikimokyklinuko krepšelis, skirtas kiekvienam vaikui ugdomam pagal ikimokyklinio ugdymo programą.  Joniškio lopšelis – darželis „Ąžuoliukas“ savo veiklą grindžia Lietuvos Respublikos Konstitucija, Lietuvos Respublikos švietimo įstatymu, Jungtinių tautų vaiko teisių konvencija, Lietuvos Respublikos nutarimais, švietimo ir mokslo ministro įsakymais, Joniškio rajono savivaldybės tarybos sprendimais, Joniškio rajono savivaldybės administracijos direktoriaus įsakymais, kitais teisės aktais bei lopšelio – darželio nuostatais. |
| **Ekonominiai veiksniai.**  Nuo 2011 m. sausio 1d. įvestas ikimokyklinio ugdymo krepšelis sudaro sąlygas didinti ikimokyklinio ugdymo prieinamumą ir paslaugų įvairovę. Mokinio krepšelio lėšos panaudojamos ugdymo priemonėms įsigyti, pažintinei veiklai, darbuotojų kvalifikacijai tobulinti, informacinėms ir komunikacinėms technologijoms diegti bei naudoti. Pedagogų darbo užmokesčio dalį ir aplinkos lėšas finansuoja savivaldybė. Įstaiga kasmet gauna 2% paramos, gautą paramą naudoja bendruomenės poreikiams.  Lopšelis – darželis 2012 m. renovuotas. 2016 m. planuojama baigti aptverti darželio teritoriją nauja segmentine tvora, kurti naujas lauko edukacines erdves. |
| **Socialiniai veiksniai.**  Darželio veiklai ir jos strateginio plano kryptims įtakos turi bendroji Lietuvos socialinė politika bei rajono socialiniai veiksniai. Šalyje auga išsilavinimo prestižas, tačiau mažėja Lietuvos gyventojų skaičius, didėja migracijos rodiklis, daugėja šeimų, išvykstančių dirbti į užsienį, kurios laikiną vaikų globą patiki seneliams ar kitiems artimiesiems.  Valstybės socialinė politika, nukreipta į paramos šeimai ir vaikams sistemos tobulinimą (pašalpos šeimoms, lengvatos už vaiko išlaikymą ikimokyklinėje įstaigoje, nemokamo maitinimo skyrimas). Nemokamą maitinimą gauna 11 priešmokyklinukų. Ugdymo įstaigą neramina ir skatina koreguoti savo veiklos kryptis nuolat didėjantis specialiųjų poreikių vaikų skaičius. 2015 m. įstaigą lankė 39 specialiųjų ugdymosi poreikių vaikai su kalbėjimo ir kalbos sutrikimais. 10 vaikų nustatytas neįgalumas, iš jų: 7 lankė specialiąją grupę, 3 integruoti į bendrojo lavinimo grupes. Įstaigoje veikia pailgintos dienos grupė.  Daugeliui ikimokyklinukų ir priešmokyklinukų reikalinga kvalifikuota logopedo pagalba. 2015-2016 mokslo metais logopedo pagalbos gavėjų sąraše 43 vaikai. Specialiojo pedagogo pagalba pagal Joniškio r. Švietimo centro pedagoginės-psichologinės tarnybos išvadas teikiama 9 ugdytiniams.  Specialiųjų poreikių grupės ugdytiniams paslaugas teikia Joniškio socialinių paslaugų ir užimtumo centro kinezeterapiautė ir masažistė. Specialiųjų poreikių grupės ugdytiniams teikiama pavėžėjimo paslauga, kurią suteikia Joniškio socialinių paslaugų ir užimtumo centras. |
| **Technologiniai veiksniai.**  Informacinės ir komunikacinės technologijos vis labiau veikia ugdymo ir ugdymosi metodus, daro įtaką ugdymo procesui. Kokybiškai besikeičiančios technologijos bei jų taikymo galimybės skatina plėtoti informacinių ir komunikacinių technologijų infrastruktūrą švietime.  Lopšelyje – daželyje kompiuterizuotos 13 darbo vietų, visos turi prieigą prie interneto. Kompiuterių skirtų administravimui – 5. Kompiuterių, esančių pedagogų darbo vietose – 8. Įstaigoje yra 3 interaktyvios lentos, skaitmeninė vaizdo kamera, 3 multimedijos projektoriai, televizorius, DVD grotuvai, viena šviesos lenta. 2015 m. įsigyta kompiuterinė technika: 3 nešiojami kompiuteriai, 2 daugiafunkciniai įrenginiai, plančetinis kompiuteris, skaitmeninis fotoaparatas. |

|  |
| --- |
| **VIDINĖS APLINKOS ANALIZĖ** |
| **Organizacinė struktūra.**  Joniškio lopšelis – darželis „Ąžuoliukas“ yra švietimo įstaiga, teikianti ikimokyklinį, priešmokyklinį ugdymą. Darželyje - 10 grupių, iš jų: 2 - ankstyvojo amžiaus grupės, kuriose 26 vaikai, 5 - ikimokyklinio amžiaus grupės, kuriose 84 vaikai, ir 2 - priešmokyklinio ugdymo grupės, kuriose 35 vaikai, 1- specialioji grupė, kurioje - 7 vaikai. Šiuo metu lopšelį – darželį „Ąžuoliuką“ lanko 152 vaikai. Specialiųjų poreikių vaikai ugdomi integruotai. Vaikų ugdymą organizuoja pedagogai: grupių auklėtojai, priešmokyklinio ugdymo pedagogai, muzikos pedagogė - akompaniatorė, logopedai, specialusis pedagogas.  Įstaigai vadovauja direktorius. Direktoriaus pavaduotojas ugdymui kuruoja ugdymo sritį ir pedagogų darbą.  Aukščiausia įstaigos savivaldos institucija, telkianti ugdytinių tėvus, pedagogus ir kitus darbuotojus svarbiausiems įstaigos veiklos uždaviniams spręsti yra Darželio taryba. Pedagogų profesinius ir bendruosius tikslus sprendžia Pedagogų taryba, kurios sudėtyje yra direktorius, direktoriaus pavaduotojas ugdymui, visi lopšelyje – darželyje dirbantys pedagogai, švietimo pagalbos specialistai, sveikatos ir mitybos specialistė, kiti tiesiogiai ugdymo procese dalyvaujantys asmenys. Pedagogų taryba nuolat veikianti lopšelio-darželio savivaldos institucija pedagogų profesiniams bei bendriesiems ugdymo klausimams spręsti. Darželio veiklos uždavinius padeda įgyvendinti metodinė grupė (ugdymo programos, tėvų švietimas ir konsultavimas, vertinimas ir įsivertinimas, kvalifikacijos tobulinimas). Taip pat lopšelyje – darželyje veikia Vaiko gerovės komisija, Pedagogų atestacijos komisija.  Techninis personalas – auklėtojų padėjėjai, virėjai, darbininkai, skalbėjas, valytojas.  Sveikatos ir mitybos specialistė vykdo vaikų sveikatos ir sanitarinės-higieninės aplinkos priežiūrą, atsako už mitybos ir maitinimo organizavimą. |
| **Žmogiškieji ištekliai.**  Lopšelyje – darželyje „Ąžuoliukas“ patvirtinti 43,25 etatai. Iš jų: 23,25– pedagogų, 20 - techninio personalo.  9 pedagogai turi aukštąjį išsilavinimą, 11 - aukštesnįjį. Pedagoginių darbuotojų kvalifikacija: direktoriaus pavaduotojas ugdymui turi trečiąją vadybinę kvalifikacinę kategoriją, trys pedagogai yra įgiję metodininko kvalifikaciją, 13 - vyresniojo auklėtojo kvalifikacinę kategoriją. 95,5% pedagogų turi darbo stažą daugiau, kaip 15 metų, 4,5 % - iki 15 metų.  Darbo stažas: direktoriaus pavaduotojo ugdymui – 27 metai. Įstaigoje sutelktas pastovus ir aukštos kvalifikacijos darbuotojų kolektyvas, kuris užtikrina ugdymo(si) proceso valdymą, ugdymo turinio vadybą, edukacinių aplinkų kūrimą ir tobulinimą, vaikų saugumą, tėvų informavimą ir švietimą.  2015 m. kvalifikacijos tobulinimo renginiuose kiekvienas pedagogas vidutiniškai dalyvavo 5 dienas. |
| **Planavimo sistema.**  Lopšelis – darželis savo veiklą planuoja rengdamas trejų metų strateginį planą ir veiklos programą metams. Įstaigos strateginis planavimas bei metinė veiklos programa aptariama darželio taryboje ir tvirtinama lopšelio – darželio direktoriaus įsakymu.  Metų veiklos programoje numatomi pedagogų tarybos posėdžiai, metodinės grupės pasitarimai, bendravimas ir bendradarbiavimas su šeima, planuojami kultūriniai renginiai, ūkinė, sanitarinė veikla ir kt.  Pedagogai ugdymą organizuoja pagal lopšelio- darželio Ikimokyklinio ugdymo(si) programą „Aukit, aukit ąžuoliukai“ ir „Priešmokyklinio ugdymo ir ugdymosi bendrąją programą“. Auklėtojai, priešmokyklinio ugdymo pedagogai vaikų veiklą planuoja savaitei pagal susitarimo būdu pasirinktą planavimo formą. |
| **Finansiniai ištekliai.**  Joniškio lopšelio – darželio „Ąžuoliukas“ veikla finansuojama iš Joniškio rajono savivaldybės biudžeto, mokinio krepšelio, valstybės, ES lėšų, tėvų mokesčio, specialiųjų programų, 2-jų % gyventojų pajamų mokesčio lėšų.   |  |  | | --- | --- | | Finansavimo šaltiniai (Lt) | 2015 m. | | Savivaldybės biudžeto lėšos | 260563 eurų | | Mokinio krepšelio lėšos. | 123960 eurų | | Nacionalinė mokėjimo agentūra prie ŽŪM, programa „Pienas vaikams“ | 1875,99 eurų | | Programa „Vaisių vartojimo skatinimas mokyklose“ | 1334,25 eurų | | Kitos lėšos (labdara, parama, 2 % GPM) | 1206,63 eurų |   Dalyvaujame ES remiamose programose „Pienas vaikams“ ir „Vaisių vartojimo skatinimas mokyklose“.  Lopšelio - darželio finansiniai ištekliai riboti - tenkina tik pačius būtiniausius įstaigos veiklos, vaikų ugdymo poreikius. Neatliktas 4 grupių remontas. Jaučiama būtinybė atnaujinti lauko aikšteles, siekiant jų saugumo bei funkcionalumo, teritorija būtina aptverti nauja segmentine tvora, išgrįsti lygia danga takelius ir darželio kiemą.  Įstaigos apskaitą tvarko centralizuota buhalterija. Vyriausiasis buhalteris atsako už buhalterinių įrašų teisingumą ir finansinės atsakomybės dokumentų pateikimą nustatytu terminu. |
| **Ryšių sistema, informacinės ir komunikavimo sistemos.**  Įstaigoje veikia internetinis tinklas, kompiuterizuotos 13 darbo vietų. Darželis turi internetinę svetainę [www.azuoliukas-joniskis.lt](http://www.azuoliukas-joniskis.lt)., naudojasi TEO LT AB teikiamomis paslaugomis. Interneto ryšys yra įdiegtas visose administracijos kabinetuose, priešmokyklinio ugdymo grupėse, švietimo pagalbos specialistų kabinetuose. |
| **Vidaus darbo kontrolės sistema.**  Įstaigos vidaus įsivertinimą atlieka direktoriaus įsakymu sudaryta darbo grupė. Darželyje vykdoma vidaus kontrolė, grįsta pasitikėjimu, orientuota į darbuotojų motyvavimą ir kūrybiškumą, atsakomybės už darbo rezultatus stiprinimą ir savarankiškumo skatinimą. Pedagoginės veiklos priežiūrą vykdo direktorius ir direktoriaus pavaduotojas ugdymui.  Darželio finansinė veikla kontroliuojama vadovaujantis darželio parengtomis finansų kontrolės taisyklėmis. Išankstinę kontrolę vykdo Joniškio švietimo centro centralizuotos buhalterijos apskaitos tvarkymo skyrius. Darželio finansinę, ūkinę kontrolę taip pat vykdo Valstybės kontrolės įgaliotos institucijos ir steigėjas.  Lopšelio – darželio higieninę ir maisto kokybės priežiūrą atlieka Šiaulių rajono Valstybinė maisto ir veterinarijos tarnyba bei Joniškio visuomenės sveikatos biuras. |

|  |  |
| --- | --- |
| **SSGG ANALIZĖ** | |
| **STIPRYBĖS** | **SILPNYBĖS** |
| Papildoma vaikų veikla (dailė, šokis, muzika).  Bendradarbiavimas su šeima.  Įvairūs renginiai, projektai, akcijos.  Geras įstaigos mikroklimatas.  Vykdoma prevencijos programa „Zipio draugai“.  Pagalba specialiųjų poreikių vaikams.  Dirba kvalifikuoti pedagogai.  Teikiamų paslaugų kokybė.  Galimybių tobulėti sudarymas.  Darželio atstovavimas ir reprezentavimas.  Vadovo profesinė kompetencija. | Veiklos erdvė ir jos būklė įstaigoje.  Mažai pritraukiama papildomų lėšų, dalyvaujant projektuose.  Atvirumas pokyčiams.  Psichologinė socialinė pagalba.  Ugdomosios veiklos tikslingumas, veiksmingumas, kūrybiškumas, sistemingumas.  Iš šeimos gaunamos informacijos kokybė.  Vaiko daromos pažangos vertinimo kokybė. |
| **GALIMYBĖS** | **GRĖSMĖS** |
| Sudarytos palankios sąlygos vaikų saviraiškos ugdymui (si).  Galimybė dalyvauti projektuose, rajoniniuose, respublikiniuose ir tarptautiniuose renginiuose.  Tėvų įtraukimas į ugdomąją veiklą.  Socialinio pedagogo ir psichologo etatų įsteigimas įstaigoje. | Neužtikrinta įstaigos teritorijos ir vaikų apsauga.  Nepakankama IKT integracija į ugdymo turinį.  Didelė įstaigos veiklą reglamentuojančių teisės aktų kaita. |
| **JONIŠKIO LOPŠELIO – DARŽELIO „ĄŽUOLIUKAS“**  **VEIKLOS STRATEGIJA** | |
| **LOPŠELIO – DARŽELIO VIZIJA** | |
| Įstaiga, besimokanti ir besikeičianti, atsinaujinanti, patraukli ir atvira visuomenei bei jos poreikių tenkinimui. Nuolat tobulinanti vaikų ugdymą ir padedanti skleistis jų gebėjimams, ugdytis gyvenimui visuomenėje reikalingoms vertybinėms nuostatoms bei kompetencijoms; puoselėjanti ir branginanti tautos papročius, tradicijas; bendraujanti ir bendradarbiaujanti; teikianti vaikui ir šeimai pedagoginę, psichologinę, socialinę pagalbą. | |
| **LOPŠELIO – DARŽELIO MISIJA** | |
| Įstaiga, teikianti ikimokyklinio ir priešmokyklinio amžiaus bei specialiųjų ugdymosi poreikių vaikų prigimtinius, socialinius, pažintinius bei saviraiškos poreikius ir tėvų lūkesčius. Puoselėjanti individualius vaiko sugebėjimus ir polinkius, ugdanti laisvą ir kūrybingą asmenybę. | |
| **LOPŠELIO – DARŽELIO FILOSOFIJA** | |
| Vaikas – aktyvus savo žinojimo, kultūros kūrėjas; vaiko pažinimo vystymąsi skatina jį supanti aplinka, sąveika, bendradarbiavimas su pedagogu, kitais vaikais ir suaugusiaisiais; ugdymosi pagrindas – vaiko veikla, kūrybinis darbas. | |
| **LOPŠELIO – DARŽELIO „ĄŽUOLIUKAS“ TIKSLAI**  **2016-2018 METAMS** | |
| **STRATEGINIAI TIKSLAI** | |
| 1. Siekti geresnės vaikų ugdymo(si) pasiekimų kokybės pritaikant ugdymo turinį vaikų poreikiams, polinkiams, gebėjimams. | |
| 2. Kurti nuolat besimokančią, bendradarbiaujančią, perspektyvią ir iniciatyvią bendruomenę. | |
| 3. Kurti saugią, funkcionalią, vaiko ugdymąsi skatinančią aplinką. | |
| 4. Plėtoti pagalbą vaikui, šeimai. | |

1. **STRATEGINIS TIKSLAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Siekti geresnės vaikų ugdymo(si) pasiekimų kokybės pritaikant ugdymo turinį vaikų poreikiams, polinkiams, gebėjimams.** | | | | | | | |
| **Strateginio tikslo iškėlimo argumentai** | | | | | | | | |
| Šiuo tikslu siekiama vaiko pažangos įvairiais amžiaus tarpsniais. O tai galima pasiekti tobulinant ugdymo turinį, orientuojantis į besikeičiančius vaikų poreikius, individualius jų gebėjimus bei tėvų lūkesčius. Labai svarbu, kad vaikų pasiekimai būtų vertinami objektyviai, o gauti rezultatai panaudojami tolesnei jų pažangai. | | | | | | | | |
| **1.1. Uždavinys** | | | **Tobulinti ugdymo turinį, orientuojantis į vaiko poreikius, polinkius, individualius jo gebėjimus.** | | | | | |
| Priemonės | | | Numatomi rezultatai | | Vykdymo laikas | Vykdytojai, organizatoriai | Finansavimo šaltinis | |
| 1.1.1.Tobulinti vaiko ugdymo(si) pažangos ir pasiekimų vertinimo sistemą.   * Analizuoti, aptarti, svarstyti ikimokyklinio amžiaus vaikų pasiekimų aprašo sritis. * Parengti pranešimus, praktines užduotis, padedančias pedagogams perprasti Vaiko pasiekimų aprašą. * Parengti vaikų pasiekimų ir pažangos fiksavimo formas. * Sukurti Vaiko pasiekimų vertinimo sistemą, numatant vertinimo būdus, procedūras. * Su vaiko pažangos vertinimo sistema supažindinti tėvus (susirinkimai, informacija lentoje, internetinėje svetainėje, lankstinukai, pokalbiai ir kt.) * Kaupti metodinę medžiagą, padedančią pedagogams lengviau ir greičiau suvokti Vaiko vertinimo sistemą, gautus vertinimo rezultatus sumaniai panaudojant tolesnei jo pažangai. | | | Sukurta naujoji Vaiko pasiekimų vertinimo sistema taps tobulesnė ir veiksmingesnė. | | 2016-2018 | Direktorius, direktoriaus pavaduotojas ugdymui, pedagogai | Mokinio krepšelio lėšos, biudžeto lėšos. | |
| 1.1.2. Pereiti prie naujesnio, lankstesnio ugdomosios vaikų veiklos planavimo.   * Metodinių pasitarimų metu aptarti naujojo planavimo ypatumus. * Sukurti Ugdomosios veiklos planavimo formas. * Diskutuoti, svarstyti, aiškintis, ar planai pakankamai orientuoti į vaikų poreikius, interesus, gebėjimus, nukreipti į visuminį vaiko ugdymą. * Teikti metodinę pagalbą planavimo klausimais. * Sudaryti sąlygas dalytis pažangiąja planavimo patirtimi. | | | Naujasis planavimas labiau atitiks vaikų poreikius, tenkins jų polinkius, galimybes, o svarbiausia – skatins vaikų individualių gebėjimų ugdymą.  Bus sukurtos naujos, lankstesnės planavimo formos. | | 2016-2018 | Pavaduotojas ugdymui, pedagogai | Intelektuali-niai resursai, ugdymo lėšos | |
| 1.1.3. Bendrosios priešmokyklinio ugdymo ir ugdymosi programos projekto aptarimas ir praktinis taikymas ugdymo procese. | | | Atnaujintos Bendrosios priešmokyklinio ugdymo ir ugdymosi programos įgyvendinimas leis daugiau dėmesio skirti būsimo mokinio pasirengimui mokytis: socialinei, sveikatos, pažinimo, komunikavimo ir meninei kompetencijoms ugdyti.  Padės pedagogams, tėvams, ugdymo įstaigoms lanksčiau taikyti ugdymo turinį skirtingų poreikių ir išgalių vaikams. | | 2016-2018 | Direktorius,  priešmokyklinio ugdymo pedagogai,  direktoriaus pavaduotojas ugdymui | Intelektuali- niai resursai,  ugdymo lėšos | |
| 1.1.4. Įstaigos programos atnaujinimas, orientuojantis į vaiko pasiekimus, tėvų ir pedagogų lūkesčius.   * Svarstyti, diskutuoti su įstaigos bendruomene apie programos veiksmingumą, jos atnaujinimo galimybes. * Sudaryti anketas tėvams, siekiant išaiškinti jų lūkesčius. * Rengti susitikimus su kitų rajono darželių pedagogais, reflektuojant apie programų kokybę, atnaujinimo būtinybę, atsižvelgiant į pasikeitusius vaikų poreikius. * Sudaryti darbo grupę įstaigos programos atnaujinimui. | | | Programos atnaujinimas atsižvelgiant į pasikeitusius vaiko poreikius, pomėgius gerins ugdymo kokybę, skatins vaiko gebėjimų lavinimą. | | 2016-2018 | Direktorius, direktoriaus pavaduotojas ugdymui. | Intelektualios lėšos, ugdymo lėšos | |
| 1.1.4. Ugdymo procese taikyti aktyvesnes, modernesnes ugdymosi strategijas ir technologijas.   * Kartu su vaikais vykdyti projektines veiklas, įgyvendinti originalias idėjas, įdomius tyrinėjimus. * Siekti ugdymo individualizavimo, atsižvelgiant į vaikų pasiekimų rezultatus, jų gebėjimų lygį. | | | Aktyviųjų ugdymosi strategijų taikymas garantuos optimalią vaiko raidą: ugdys jų gebėjimus, nuostatas, žinojimą, atskleis vaikų kūrybiškumą.  Ugdymo individualizavimas sudarys sąlygas vaikams augti ir vystytis savo tempu, pagal savo galimybes. | | 2016-2018 | Direktoriaus pavaduotojas ugdymui, pedagogai | Intelektuali- niai resursai, projektų lėšos. | |
| 1. **STRATEGINIS TIKSLAS**  |  | | --- | | **Kurti nuolat besimokančią, bendradarbiaujančią, perspektyvią ir iniciatyvią bendruomenę.** |   **Strateginio tikslo iškėlimo argumentai** | | | | | | | | |
| Siekiant šio tikslo laukiama pedagogų aktyvumo ir iniciatyvos keliant savo kvalifikaciją – nagrinėjant naujausius šaltinius, dalyvaujant įvairaus pobūdžio mokymuose. Pedagogai sieks veiklos viešumo, glaudžiai bendradarbiaus vienas su kitu, skleisdami bei perimdami kolegų gerąją patirtį. | | | | | | | | |
| **2.1 Uždavinys** | | | **Kelti pedagogų kvalifikaciją, skatinant koleginį bendradarbiavimą.** | | | | | |
| Priemonės | | | Numatomi rezultatai | | Vykdymo laikas | Vykdytojai, organizatoriai | Finansavimo šaltinis | |
| 2.1.1. Skatinti pedagogų profesinį tobulėjimą.   * Analizuoti, reflektuoti naujausius šaltinius. * Dalyvauti kvalifikacijos renginiuose nemažiau kaip 5 dienas per metus. | | | Ugdymo(si) procesas taps tobulesnis, lankstesnis, tikslingesnis.  Pedagogai įgys pakankamai kompetencijos kuriant naujoviškesnį, šiuolaikiškesnį ugdymo turinį. | | 2016-2018 | Direktorius,  direktoriaus  pavaduotojas ugdymui. | Mokinio krepšelio lėšos, skirtos kvalifikacijai tobulinti, biudžeto lėšos | |
| 2.1.2. Geranoriškai dalintis turimais gebėjimais ir kompetencijomis, vertingą kolegų patirtį integruojant į savo praktinę veiklą.   * Perteikti pozityviąją savo patirtį įvairiais priimtinais būdais ir formomis: atviros veiklos, priemonių pristatymas,   pranešimų skaitymas, idėjų siūlymas. | | | Palaipsniui atsiras pagalbos vieni kitiems sistema, komandinio darbo įgūdžiai siekiant bendrų tikslų įgyvendinimo. | | 2016-2018 | Direktoriaus  pavaduotojas ugdymui, pedagogai | Intelektuali- niai resursai,  ugdymo lėšos. | |
| 2.1.3.Įstaigos ir šeimos bendradarbiavimo su socialiniais partneriais vystymas.   * Bendruomenės nariai įtraukti į įstaigos projektinę veiklą. * Dalyvauti tradiciniuose ir netradiciniuose darželio renginiuose, šventėse, projektuose, akcijose. * Vykdyti bendrus projektus su Algimanto Raudonikio meno mokykla, J. Avyžiaus viešosios bibliotekos vaikų literatūros skyriaus darbuotojais. * Plėsti ryšius su rajono pagrindinių mokyklų ikimokyklinių ir priešmokyklinių grupių pedagogais, ugdytiniais. | | | Stiprės partnerystė tarp šeimos, ugdymo institucijos ir socialinių partnerių, siekiant ugdymo kokybiškumo, visapusiškumo, tęstinumo.  Kurs ir įgyvendins bendrus projektus. | | 2016-2018 | Direktorius,  direktoriaus  pavaduotojas ugdymui, pedagogai | Intelektuali- niai resursai,  ugdymo lėšos. | |
| 1. **STRATEGINIS TIKSLAS** | | | | | | | | |
| **Kurti saugią, funkcionalią, vaiko ugdymąsi skatinančią aplinką.** | | | | | | | | |
| **Strateginio tikslo iškėlimo argumentai** | | | | | | | | |
| Siekiant šio tikslo laukiama, kad ugdymo procesas vyktų saugioje, higienos normas ir taisykles atitinkančioje aplinkoje. Ugdymo priemonės atitiktų vaikų poreikius, atitiktų jų amžių, standartus, skatintų vaikų ugdymąsi. | | | | | | | | |
| **3.1. Uždavinys** | | | **Sudaryti sąlygas sėkmingam ugdymo proceso įgyvendinimui** | | | | | |
| Priemonės | | | Numatomi rezultatai | | Vykdymo laikas | Vykdytojai, organizatoriai | Finansavimo šaltinis | |
| 3.1.1. Vaikų ugdymo procese aktyviau taikyti informacines technologijas.   * Siekti, kad kiekvienoje vaikų grupėje būtų galimybė naudotis kompiuteriu. | | | IKT panaudojimas leis pedagogams ne tik geriau pasiruošti vaikų veiklai, bet ir atvers naujas vaikų ugdymo(si) galimybes. | | 2016-2018 | Direktoriaus pavaduotoja. ugdymui, pedagogai. | Mokinio krepšelio lėšos, biudžeto lėšos, 2 proc. lėšos | |
| 3.1.2.Lauko erdvių įrengimas.   * Bendradarbiaujant su tėvais kurti sąlygas, leidžiančias vaikams lauke užsiimti įdomia ir prasminga veikla: lavinti fizines galias, piešti, vaidinti, stebėti, tyrinėti, konstruoti. * Rūpintis vaikų saugumu – saugūs įrengimai, užverti vartai, patikima tvora, uždengtos smėlio dėžės. | | | Tinkamai įrengtos lauko erdvės ne tik tenkins skirtingus vaikų poreikius, pomėgius, interesus, bet ir lavins jų gebėjimus, garantuos mažylių saugumą. | | 2016-2018 | Ūkvedė, direktoriaus pavaduotoja ugdymui, sveikatos ugdymo ir mitybos specialistas, pedagogai, tėvų aktyvas | Biudžeto lėšos, programų lėšos, 2 proc. lėšos, ugdymo lėšos | |
| 1. **STRATEGINIS TIKSLAS** | | | | | | | | |
| **Plėtoti pagalbą vaikui, šeimai.** | | | | | | | | |
| **Strateginio tikslo iškėlimo argumentai** | | | | | | | | |
| Bus siekiama plėtoti pagalbą ikimokyklinio, priešmokyklinio ir specialiųjų ugdymosi poreikių vaikams, jų šeimoms, stiprinant darbo kokybės gerinimo būdus, didinant švietimo pagalbos specialistų prieinamumą ir veiksmingumą. | | | | | | | | |
| * 1. **Uždavinys** | | **Tenkinti vaikų poreikius ir suteikti jiems reikiamą ir veiksmingą specialistų pagalbą.** | | | | | | |
| Priemonės | | | Numatomi rezultatai | Vykdymo laikas | | Vykdytojai, organizatoriai | | Finansavimo šaltinis |
| 4.1.1. Vaiko gerovės komisijos narių kompetencijos kėlimas. | | | Pedagogai tobulins turimas žinias kuriant naujoviškesnį, šiuolaikiškesnį ugdymo turinį. | 2016-2018 | | Direktoriaus pavaduotoja. ugdymui, pedagogai. | | Mokinio krepšelio lėšos, biudžeto lėšos. |
| 4.1.2. Veiksmingas socialinių ir psichologinių poreikių tenkinimas  4.1.3. Logopedų, specialiojo pedagogo, socialinio pedagogo ir psichologo darbo efektyvinimas siekiant ugdymo kokybės. | | | Pagalba suteikiama kiekvienam, kuriam ji reikalinga. Įsteigti 0,25 etato psichologo ir 0,25 socialinio pedagogo etato.  Lankstūs logopedų ir specialiojo pedagogo darbo grafikai, vykdomi vaikų užsiėmimai pagal amžių, pasiekimų vertinimas du kartus per metus.  Bendradarbiavimas su Joniškio socialinės paramos ir sveikatos skyriumi, Joniškio vaikų teisių apsaugos skyriumi. | 2016-2018  2016-2018 | | Direktorius, direktoriaus pavaduotoja ugdymui.  Direktoriaus pavaduotoja ugdymui,  socialinis pedagogas, psichologas. | | Mokinio krepšelio lėšos, biudžeto lėšos.  Mokinio krepšelio lėšos, biudžeto lėšos. |
| **STRATEGINIO PLANO ĮGYVENDINIMO STEBĖSENOS PROCESAS** | | | | | | | | |
| Strateginio įstaigos plano stebėsena atliekama viso proceso metu.  Strateginio planavimo grupė pristato strateginį planą darželio bendruomenei. Tokiu būdu bendruomenė turi galimybę stebėti ir vertinti, kaip įgyvendinami strateginiai tikslai ir teikti siūlymus bei pageidavimus.  Įstaigos direktorius ir direktoriaus pavaduotojas ugdymui stebi ir įvertina, ar darželis įgyvendina strateginius tikslus ir programas, ar darbuotojai įvykdė pavestus uždavinius, ar vykdomų programų priemonės yra efektyvios. Įvertinus rezultatus, strateginis veiklos planas yra tikslinamas.  Pasikeitus aplinkybėms, atliekamas strateginio plano koregavimas. Strateginio plano uždaviniai ir priemonės gali būti papildomi ir keičiami kasmet, tai įforminant įstaigos direktoriaus įsakymu. | | | | | | | | |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**